Performanță vrânceană la Olimpiada Națională de Securitate Cibernetică obținută de un elev de la Colegiul Național "Al.I.Cuza"!

În perioada 19–22 mai 2025, s-a desfășurat la București etapa națională a Olimpiadei Naționale de Securitate Cibernetică, competiție care a reunit cei mai buni elevi pasionați de tehnologii digitale și securitate cibernetică.

Nițu Emanuel, elev în clasa a X-a la Colegiul Național „Alexandru Ioan Cuza” din Focșani, s-a evidențiat printr-o prestație deosebită, obținând mențiune din partea Ministerului Educației și Cercetării. Pregătirea elevului a fost realizată sub îndrumarea doamnei profesoare Andreea Ioniță.

Olimpiada a fost organizată cu sprijinul mai multor instituții partenere: Ministerul Educației – România, Inspectoratul Școlar al Municipiului București, Centrul Național CyberInt din cadrul Serviciului Român de Informații (SRI), Directoratul Național de Securitate Cibernetică (DNSC), Universitatea POLITEHNICA din București.

Inspectorul școlar general, prof. dr. Livia-Silvia Marcu, adresează felicitări elevului Nițu Emanuel și doamnei prof. Andreea Ioniță pentru rezultatul obținut:

„Această reușită confirmă potențialul excelent al elevilor vrânceni în domenii de actualitate, precum securitatea cibernetică!”